El Govern aprova el reglament de la Llei de centres de culte - Sala de premsa. Generalitat de Catalunya\nquery_builder 20 juliol 2010 16:13\nL’objectiu és garantir el dret de llibertat de culte, donar suport als ajuntaments i vetllar per unes condicions adequades als locals\nEl govern ha aprovat també el projecte de llei de cassació, que desplega l’Estatut i atorga més competències al TSJC\nEl govern ha aprovat a més un projecte de llei que permetrà eliminar 7 entitats públiques, seguint així el pla de simplificació del sector públic aprovat l’1 de juny\nEl Govern ha aprovat avui el reglament de la Llei de centres de culte, que estableix les condicions necessàries per a l’obertura i funcionament de nous locals. El reglament fixa el règim jurídic per la seva implantació i els criteris de seguretat, salubritat, accessibilitat, protecció acústica, aforament, evacuació i molèsties a tercers en el cas d’obertura d’un nou local.\nSegons ha declarat el vicepresident del Govern, Josep Lluís Carod-Rovira, a la roda de premsa posterior a la reunió de l’executiu, “el Govern ha culminat tota la seva reglamentació en relació del que és la plena garantia de l’exercici de la llibertat religiosa, que al segle XXI s’ha de fer en condicions de sanitat, seguretat, salubritat, higiene i dignitat perquè és un lloc de pregària i un lloc de centre de culte”.\nL’objectiu de la nova llei és garantir el dret de llibertat de culte, donar suport als ajuntaments i vetllar per unes condicions adequades als locals.\nEl Govern destina 66 milions d’euros a la construcció i condicionament d’equipaments esportius\nEl Govern també ha aprovat avui destinar més de 66 milions d’euros en subvencions a diversos ajuntaments i entitats esportives per a equipaments de xarxa bàsica, escolars i dels Centres de Tecnificació de Catalunya per als pròxims dos anys (2010-2012). “Des del 2003 fins ara, - ha dit el vicepresident Carod-Rovira- el Govern ha triplicat els recursos destinats a la pràctica esportiva a Catalunya”. A més, amb l’aprovació d’aquests ajuts, es dóna resposta a diferents necessitats de nous equipaments o de condicionaments arreu del territori, tant pel que fa a la pràctica de l’esport per tothom, com per la pràctica esportiva a les escoles o la tecnificació dels esportistes d’alt nivell.\nAprovat el Projecte de llei del recurs de cassació en matèria de dret civil\nEl Govern ha continuat desplegant les competències de l’Estatut i ha aprovat el Projecte de llei que regula el recurs de cassació en matèria de dret civil de Catalunya. Al respecte, el vicepresident ha dit que “tot allò relatiu al dret civil començarà i acabarà a Catalunya. Atorguem al TSJC la funció del tribunal de cassació”. Carod-Rovira també ha destacat que el projecte de llei “arriba a partir d’uns articles que no es veuen tocats ni modificats per la sentència del Constitucional, però, a més arriben amb informe favorable del CGPJ. Té tots els avals legals per tirar endavant”.\nEl text aprovat desenvolupa l’article 95.3 de l’Estatut d’Autonomia de Catalunya, que atribueix en exclusiva al Tribunal Superior de Justícia de Catalunya (TSJC) la unificació de la interpretació del dret de Catalunya. Així mateix, l’esmentat Projecte de llei es fonamenta en l’article 130 de l’Estatut, que atribueix a la Generalitat la competència per dictar les normes processals específiques derivades de les particularitats del dret de Catalunya.\nD’altra banda, també s’ha aprovat una proposició de Llei per modificar la Llei d’Enjudiciament Criminal i ha acordat la seva tramesa al Parlament de Catalunya per que ho presenti a la Mesa del Congrés del Diputats. La proposta preveu la modificació dels articles 790 i 792 de la Llei d’Enjudiciament Criminal, i proposa que els tribunals superiors de justícia siguin els que resolguin els recursos d’apel·lació contra les sentències amb condemnes superiors als cinc anys de privació de llibertat.\nEliminació de set entitats del sector públic de la Generalitat de Catalunya\nUn altre dels projectes de llei aprovats avui és el de mesures de racionalització i simplificació de l’estructura del sector públic de la Generalitat de Catalunya, que preveu l’eliminació de 7 entitats públiques: l’Institut per a la Promoció i la Formació Cooperatives; l’Institut d’Estudis de la Salut i de l’Agència d’Informació, Avaluació i Qualitat en Salut,; l’Institut de diagnòstic per la Imatge; EQUACAT SA, Viatges de Muntanya SA; Remodelaciones Urbanas SA; i el Consorci Urbanístic per al Desenvolupament de la Vila Olímpica i el Parc de la Draga.\nEl text desenvolupa l’acord pres pel Govern el passat 1 de juny amb l’objectiu de contenir la despesa. Mitjançant aquest acord es va aprovar la desaparició de 63 de les 247 entitats que conformen el sector públic. L'objectiu és contribuir a reduir el dèficit públic a l'1,1% el 2013, d'acord amb el Pacte d'estabilitat i Creixement de la UE\nNou pas per avançar cap a la Finestreta Única Empresarial\nEl Govern ha signat un conveni amb el Consell General de Cambres per incorporar progressivament 130 tràmits nous a la xarxa d’Oficines de Gestió Empresarial (OGE). Aquest conveni permetrà que l’OGE, que compta amb 22 punts presencials d’atenció a l’empresa, faci un nou pas endavant cap a la finestreta única.\nAprovació del decret de preus dels serveis acadèmics de les universitats públiques i la UOC\nEl Govern ha aprovat el decret de preus dels serveis acadèmics de les universitats públiques i la Universitat Oberta de Catalunya (UOC) per al curs 2010-2011, que inclou una nova exempció a favor dels estudiants membres de famílies monoparentals. Els estudiants que formin part d’una família monoparental podran rebre descomptes d’entre el 50 i el 100% en eels preus acadèmics.\nTambé en l’àmbit de l’educació, el govern ha aprovat una inversió de 11,4 milions d’euros per la construcció i millora de tres centres educatius: un institut a Calldetenes, una nova escola a Reus, i l’ampliació de l’Escola Castellciutat de la Seu d’Urgell. Els nous centres donaran servei a 810 alumnes.\nEl govern ha augmentat en 13 milions els préstecs a les explotacions de fruita dolça afectades per la davallada de renda del 2009. També ha decidit destinar 1,2 milions d’euros a la Xarxa de Referència d’R+D+I en Materials Avançats per a l’Energia (XARMAE) i a la Xarxa de Referència d’R+D+I en Aqüicultura (XRAq), durant els anys 2010 i 2011.\nD’altra banda, per impulsar el turisme nàutic, ha aprovat activar noves titulacions per ser patró d’embarcació en aigües continentals.\nDeclaracions de Carod-Rovira sobre la llei de centres de culte\nDeclaracions de Carod-Rovira sobre el dret de cassació\nDeclaracions de Carod-Rovira sobre els equipaments esportius\nCarod-Rovira durant la roda de premsa\nJPG | 1638\nReunió del Consell de Govern\nJPG | 1140\n20 juliol 2010 14:16\n20 juliol 2010 14:22\nEl Govern millora el subministrament d'aigua de Vallbona d'Anoia amb una inversió de 180.000 euros\n20 juliol 2010 14:29\nEl Govern aprova noves titulacions de patró d'embarcació per impulsar el turisme nàutic\n20 juliol 2010 14:37\nEl Govern augmenta en 13 milions els préstecs a les explotacions de fruita dolça afectades per la davallada de renda del 2009\n20 juliol 2010 14:41\nEl Govern destina 11,4 milions d'euros a la construcció i millora de tres centres educatius\n20 juliol 2010 14:43\nEls estudiants de famílies monoparentals tindran la matrícula gratuïta a la universitat o en pagaran la meitat a partir del proper curs\n20 juliol 2010 14:47\nEl Govern finança amb 1,2 milions d'euros dues xarxes de referència d'R+D+I dedicades a materials avançats per a l'energia i a l'aqüicultura\n20 juliol 2010 14:50\nEl Govern i el Consell General de Cambres fan un nou pas per avançar cap a la Finestreta Única Empresarial\n20 juliol 2010 14:25\nEl Govern millora el sanejament de la comarca de l'Alt Camp amb una inversió superior a 1,5 milions d'euros\n20 juliol 2010 14:55\nEl Govern aprova l'eliminació de set entitats del sector públic de la Generalitat de Catalunya\n20 juliol 2010 14:58\nEl Govern aprova una proposició de llei per modificar la Llei d'Enjudiciament Criminal estatal\n20 juliol 2010 15:00\nEl Govern aprova el Projecte de llei del recurs de cassació en matèria de dret civil de Catalunya\n20 juliol 2010 15:02\n20 juliol 2010 15:06\nEl Govern destina 66 milions d'euros a la construcció i condicionament d'equipaments esportius


Amb + il·lusió x Mataró ICV-EUiA: de juny 2011\nAmb la que està caient, i alguns fan com si no anés amb ells la tempesta.\nPer exemple, l’ex-Director Comercial de Catalunya de Bankia, Josep Ibern, antic Director General de Caixa Laietana, abandona el vaixell de Bankia quan aquest només ha fet que sortir del port.\nEl Consell d’Administració, en una maniobra legal, però èticament qüestionable, fa unes setmanes l’anomenà conseller de l’Assemblea i així el pot anomenar President de Caixa Laietana (del que queda d’ella). Prèviament, però, Ibern deixà Bankia, havent sol·licitat una excedència, i nomena al seu successor al capdavant de Caixa Laietana.\nL’Assemblea General ratifica (sense votació), el canvi de Director General, i, una vegada acabada la sessió, es reuneix de nou el Consell d’Administració, per nomenar President de Caixa Laietana i de la seva Obra Social al senyor Ibern.\nAquesta “solució individual”, feta a mida, i presumiblement altament remunerada, només la puc qualificar de poc edificant. En uns moments de forta crisi i retallades per a gairebé tothom, aquesta és una decisió inoportuna i molt qüestionable de qui, només fa uns mesos, es vantava d’haver aconseguit per a la nostra Entitat el millor acord possible, i ens instava a apostar fortament per tirar endavant el projecte.\nI si bé és cert que som lliures de deixar aquest o qualsevol altre projecte en un moment determinat de les nostres vides, em sembla del tot criticable i èticament reprovable que s’abandoni,en aquests moments, el vaixell i les obligacions en Bankia (era el Director Comercial de Catalunya), al mateix temps que es crea un càrrec fet a mida, sense contingut financer, sense “responsabilitats”, i amb un sou que, pagat per Caixa Laietana lògicament, d’alguna manera delmarà l’Obra Social. Un mal exemple.\nPublicat per Esteban Martinez Ruiz a 28.6.11 Cap comentari:\nAmb motiu de l'arribada a Mataró de la Flama del Canigó, l'Asmaa Aouattah de l'Associació Taghrast- Espai Amazic, em va fer arribar el seu discurs. Pel seu interès, pel que té d'apropament envers la nostra cultura des d'una altra cultura llunyana en l'espai geogràfic però molt a prop en l'espai emocional, us la transcribeixo.\nTots els pobles tenim una història, totes les històries tenen denominadors comuns. No estem tan lluny, els uns dels altres, com algú pretén fer-nos creure. Som, per damunt de tot ,persones, i les emocions, els sentiments, les aspiracions són, si fa o no fa, les mateixes arreu del món. Per tant, a què l'odi, a què el racisme, a què la xenofòbia, la discriminació? No n'aprendrem mai?\nL'Asmaa ens alecciona. El seus discurs és un bàlsam. Llegiu-lo.\nAvui tenim l’honor de participar per segona vegada en la rebuda de la Flama del Canigó.\nUn honor que compartim amb la resta d’entitats com a persones que hem triat Catalunya com a nova pàtria nostra. Des de llavors, les seves festes, costums i símbols són també els nostres.\nTambé és un honor per a nosaltres en especial com a persones d’origen amazic ser aquí avui, per dues raons:\n1- perquè formem part d’un poble que des de la nit dels temps ha celebrat la tradició de donar la benvinguda a l’estiu (Taânsalt) que aquí rep el nom de Sant Joan.\nEl calendari tradicional amazic és un calendari agrari. Tot volta entorn de la natura, la successió de les estacions, el canvi de temps i les labors de la la terra.\nEl rendiment de la terra, després d’un temps d’espera, preocupa molt als pagesos, que d’això viuen, i perquè la collita sigui bona, s’espera el moment en què el sol estigui en màxima declinació per celebrar una festa que té una finalitat purificativa ben clara mitjançant dos elements: el foc i l’aigua.\nEl dia que toca, tot el poble s’ha de dirigir cap al mar, al riu o a les fonts, per banyar-se, humans i animals. En el llenguatge popular es diu: ficant-se a l’aigua, animals i humans es purifiquen i vencen la por. Al mateix temps, s’encenen fogueres grans i petites i se salten durant molta estona. Les fogueres es poden preparar a la vora del mar, al riu o en un altre\nlloc. Generalment, a prop d’allà on es viu. Durant la tarda, la gent es reuneix a la casa d’una vídua o d’una persona sola, per celebrar la festa amb cants, balls i menjars. Als camps, es procedeix a la fumigació dels arbres fruiters calant foc a les males herbes i posant-les al mig dels camps perquè el fum purifiqui els arbres i expulsi els mals. Al foc solsticial i a l’aigua, se’ls atribueixen virtuts purificatives i profilàctiques.\nAquesta tradició es va celebrar pel poble amazic en les dues ribes del mediterrani. Durant tot el temps que la població amaziga musulmana va viure a la península ibérica, es va anar celebrant la festa de Tâansalt. En las Illes Canàries, els guanches (amazics de les Illes) també ho feien anomenant-lo el dia de l’aparició dels mags a la vora del mar. Els guanches llençaven en les fogueres cossos fets de pals que representaven la malaltia, la sequera i la fam amb la finalitat d’allunyar tots aquests mals de la seva vida.\n2- el poble amazic és com el poble català, un poble sense estat, dispersat entre diferents països del nord d’Àfrica, separats amb fronteres artificials que obeïen a interessos polítics i econòmics més que a la voluntat d’unir grups humans.\nLa unió del poble amazic i de les seves terres: Tamazgha és un somni que trigarà a realizar-se i potser no es realitzarà mai, però és un somni que no ens abandonarà. Amazics i amazigues d’arreu el món, cerquem avui dia diferents estratègies per unir-nos i mantenir viva la nostra identitat. En això, el poble català i el poble amazic som enormement semblants.\nAvui i a Catalunya, catalans vinguts d’altres móns i catalans de tota la vida celebrem la festa de Sant Joan, rebent la Flama del Canigó, símbol de la unitat dels Països Catalans, els nostres països.\nFem de la Flama del Canigó i del foc un element que ens uneixi com a pobles i persones d’arreu de la mateixa manera que hem unficat els nostres destins.\nFem com ho feien els nostres avantpassats, llencem al foc tots els odis, les malalties socials i els totalitarismes que divideixen en comptes d’unir, que exclouen en comptes d’incloure i que resten en comptes de sumar.\nSumem esforços com fan els castellers perquè dividir-los no afavoreix a ningú, totes i tots hi perdrem i Catalunya també.\nPurifiquem-nos amb l’aigua en aquesta nit màgica, de tots aquests sentiments negatius i vencem la por a l’altre i a nosaltres mateixos, d’allò que, en un moment de debilitat, ens fa veure perills allà on no n’hi ha.\nFem-ho per la convivència que ens afavoreix a tots i a totes i perquè tots i totes, estimarem més Catalunya, treballarem més per construir-la, cada vegada que tinguem més el sentiment de pertànyer-hi.\nSiguem una sola comunitat, amb les seves pluralitats però amb un amor compartit per Catalunya, en comptes de ser diverses i dividides.\nVisca Catalunya unida i inclusiva!\n La tradició està recollida per estudis com: “la Descripció d’Àfrica” de Lleó l’Àfrica, “el Marroc descongut” d’Auguste Molieras, “Les portes de l'any. Ritus i Símbols” de Jean Servier, “Sistema de númeració i calendaris de les poblacions berbers de Gran Canària i Tenerife en els segles XIV-XV” de José Barrios García, etc.\nPublicat per Esteban Martinez Ruiz a 27.6.11 Cap comentari:\nMembres de la mesa d’edat, Senyor Secretari, senyores i senyors regidors, ciutadans i ciutadanes que ens acompanyeu, bon dia a tothom.\nEn primer lloc, dir-vos, que en sento honorat d’ésser avui aquí al saló de Plens de l’Ajuntament de Mataró. Si avui sóc aquí és gràcies als votants que ens han atorgat la seva confiança, i per tant, és a ells i elles a qui vull donar les gràcies en primer lloc.\nTambé vull agrair, i de manera molt especial a la Quitèria Guirao, la seva dedicació com a regidora durant aquests anys. Sense ella, jo no hi seria avui aquí. Gràcies Quiti per la teva entrega, pel teu esforç continuat, per la teva generositat. Agafo el teu relleu al capdavant d’aquesta coalició, com a Portaveu del Grup Municipal, sabent que ens deixes el llistó molt alt.\nCom no, agrair l’esforç de la nostra organització que ens ha permès obtenir aquests resultats, i sense la qual jo tampoc seria aquí avui junt amb la Conxita.\nI, per últim, agrair a la meva família no només el seu suport incondicional i la seva paciència, sinó la seva entrega i esforç, doncs no han dubtat ni un moment en acompanyar-me en els mítings, trobades veïnals, repartiment de material, tot amb una il·lusió i entrega que m’han emocionat. Perquè l’emoció també forma part de la política i les emocions han format part important d’aquesta campanya electoral.\nHan passat tres setmanes des de les eleccions municipals i hem fet les valoracions adients, tot ressaltant la difícil composició, pel que fa a majories estables, que tindrà aquest Ajuntament en els propers quatre anys.\nPel que fa a la nostra coalició, i malgrat l’augment de vots respecte a les darreres eleccions municipals, hem de dir que les nostres expectatives no s’han acomplert al cent per cent. Aspiràvem a obtenir un tercer regidor i no ha estat possible. Si és cert, però, que malgrat el retrocés de les esquerres tant a la nostra ciutat com en el conjunt del país, ICV-EUIA no ha patit, a Mataró, l’efecte d’aquesta davallada, però això no ens consola.\nI no ens consola, perquè Mataró es queda sense govern d’esquerres, amb una forta davallada del PSC i amb la sorprenent i, perquè no dir-ho, dolorosa desaparició institucional d’ERC. I alhora, ens preocupa l’adopció de propostes programàtiques obertament racistes i xenòfobes que usen els immigrants com a caps de turc de tots els problemes que han aflorat en els darrers anys a causa de la forta crisi econòmica, en formacions democràtiques de dretes i amb una forta implantació arreu del territori català i espanyol. I, com no, ens preocupa i molt la irrupció amb força i de manera sorprenent d’un partit d’ultradreta, clarament xenòfob i racista que, amb un discurs fal·laç i populista, i per tant enganyós i manipulador, s’ha colat en les nostres institucions democràtiques. Nosaltres, en la mesura de les nostres possibilitats i forces combatrem de manera pacífica, democràtica i ideològica aquesta xacra, però no ho fàrem sols, altres actors socials també estan contra aquests tipus de discursos, i avui, precisament a les portes d’aquest Ajuntament s’han concentrat i de manera pacífica expressen el seu rebuig a aquestes formacions polítiques.\nEn cap cas, però, els intolerants marcaran la nostra agenda política, que ha d’estar basada principalment en atacar la crisi econòmica posant tot allò que sigui necessari per minorar fortament les xifres d’atur, tot reactivant la nostra economia local.\nLes eleccions municipals ens han deixat a Mataró un mapa de forces polítiques que no permet governar en solitari. Per tant, l’alcalde escollit per comandar el nou consistori haurà de fer del consens (ampli) un objectiu primordial.\nConfiem que cap dels partits polítics democràtics de la ciutat, especialment els que formin Govern, es valguin en cap moment dels vots dels racistes per a aprovar les seves propostes.\nNosaltres ja hem dit que no donarem recolzament a un govern amb CIU, bàsicament perquè pensem que les nostres propostes són més beneficioses per al conjunt de la ciutadania, per això votem pel nostre candidat.\nI no volem formar part d’un govern amb CIU perquè aquesta formació està a les antípodes del que nosaltres volem per a la nostra ciutat. La qual cosa no vol dir en absolut que la nostra oposició serà obstruccionista, ans al contrari, contribuirem a la governabilitat de la nostra ciutat, sense deixar d’exercir la tasca que com a partit d’oposició ens pertoca, de fiscalitzar la tasca del govern.\nI ho farem exercint una oposició propositiva. No deixarem de contribuir amb les nostres propostes, raonades i plausibles, a la governabilitat d’aquesta ciutat. Defensarem el nostre programa, certament, i el posarem damunt la taula sempre que tinguem la oportunitat, però també ens farem ressò d’allò que ens reclama la ciutadania des de la societat civil. Als acampats del moviment 15-M, però també a la resta de la societat civil, els diem que des de la nostra formació hem entès el missatge i ens posem a treballar per portar-lo a bon port. De fet ja ho estem fet des de fa setmanes, en silenci, sense cap afany de protagonisme, assistint a les assemblees i prenen nota de totes aquelles propostes de progrès i de regeneració democràtica que es plantegen. Ells, ni nosaltres no tenim la fórmula màgica per canviar el món, però ells i elles sí que ens han assenyalat les raons per canviar-lo. Nosaltres, en la nostra modèstia com a coalició, intentarem posar-les en pràctica a Mataró.\nCertament ens serà difícil convèncer a CIU, més que probable partit que portarà les regnes de la ciutat en aquests propers quatre anys, de fer una política que no castigui encara més la malmesa economia de la majoria de ciutadans i ciutadanes. Bàsicament, perquè no creiem, d’entrada, que apliquin una política diferent a la que estan duent a terme a la Generalitat, i essent així serà difícil sortir de la crisi en condicions justes i favorables.\nCIU, en aquests moments, i aprofitant la crisi, i diguem-ne, l’estat de schock en el que sembla instal·lada la nostra societat, que es troba desorientada i sense referents, que s’ha vist desbordada per l’abast d’una crisi que els colpeja de manera ferotge, opta pel desmantellament del nostre estat del benestar. En una maniobra que no té res de conjuntural, en absolut, sinó que forma part d’una estratègia, d’un model que pretén l’aprimament de l’Estat, la mercantilització i per tant la privatització dels serveis públics, i que aposta per una sortida de la crisi en la que els guanyadors siguin els interessos privats, i per tant particulars per damunt dels interessos públics o sigui, col·lectius.\nEn paraules de George Orwell, la dreta pretén “exprimirnos hasta la saciedad, para luego llenarnos con su propia esencia”. I aquí, ens hi trobaran enfrontats, plantant cara sempre, amb decisió, si pretenen retallar els nostres drets socials..\nPenso que la gent que ens ha votat, espera de nosaltres que plantem cara a les polítiques de retallades indiscriminades que només afecten a unes determinades capes de la nostra societat, però també, i principalment, crec que la gent que ens ha votat, ho ha fet esperant que ens enfrontem a aquestes polítiques des de la confrontació ideològica, de valors, però també i sobretot des de les propostes, aportant solucions.\nCrec, modestament, que en aquests darrers anys, malgrat la crisi, hem estat una força política garant de les polítiques de defensa de l’Estat del Benestar, i així continuarem, defensant aquestes polítiques, ara, des de l’oposició.\nPerquè tenim alternatives, i les hem anant explicant aquestes darreres setmanes durant la campanya electoral i les seguirem explicant.\nEssent concisos, us explicaré quins són els eixos programàtics que pensem poden contribuir a la recerca d’una sortida a la crisi més justa i sostenible per a la nostra ciutat.\nQuan parlem d’educació, pensem que aquesta és la millor resposta a la crisi i a les necessitats de cohesió social. Cohesió social imprescindible, i en la que haurem d’abocar molts més esforços en els propers anys. La formació de qualitat esdevé un pilar fonamental per a una ocupació, també de qualitat i alt valor afegit. Per això entenem que és imprescindible augmentar el pes del pressupost en educació. Demanarem que es construeixi una seu per a l’Escola de Música, que s’aposti per l’enfortiment del Cenre de Formació Pemanent de Tres Roques, i seguirem exigint a la Generalitat la construcció de les escoles que ens manquen.\nPel que fa al creixement econòmic, per a nosaltres aquest ha de venir de la mà de l’economia verda i del coneixement, de manera inexcusable. Hem de ser innovadors i aconseguir que tot allò que es genera al Tecnocampus traspassi les seves fronteres transformant la nostra activitat productiva.\nHem d’apostar per la sostenibilitat, posant-la al centre de les polítiques urbanístiques i de mobilitat. Seguim pronunciant-nos en contra dels laterals i farem tot el possible per evitar-los. Esperem que la resta de partits que s’han posicionat durant la campanya, mantigui ara la senva posició.\nApostem per les persones. Perquè l’Ajuntament té instruments per oferir unes polítiques socials de proximitat, cohesionadores i d’inclusió. Hem de fer créixer els serveis socials i les mesures que permetin pal·liar la situació que viuen molts dels nostres veïns i veïnes. Hem de fer de la salut, el que és, un dret universal, potenciant l’assistència primària i millorant els serveis hospitalaris i de salut mental.\nI tot això, com ho podem fer? Ho farem si som capaços de canviar la fiscalitat del nostre Ajuntament. Sabeu que som dels ajuntaments amb menys pressió fiscal de l’estat espanyol? Això s’ha d’acabar. A Mataró primer hem de fer els deures amb un sistema fiscal que faci pagar més a qui més té i garanteixi els serveis públics, i no al contrari com està fent el Govern de CiU a Catalunya, i després seguir exigint un finançament més favorable per als ajuntaments!\nAquests són els eixos de la nostra agenda programàtica i és el que ens il·lusiona de cara a la feina que hem de dur a terme a l’Ajuntament, poder-los posar en pràctica.\nEn aquesta nova etapa que iniciem des de l’oposició, ICV-EUIA esdevindrà còmplice actiu de les reivindicacions de la ciutadania. Hem de sortir dels despatxos, trepitjar carrer, escoltar la gent. Perquè la gent ha parlat, ens ha expressat, sobretot a l’esquerra, el seu enuig, i no ens hem sabut posar en la mateixa sintonia i comunicar-nos de manera adequada.\nHem de recuperar el pols a la ciutat, estant al costat dels que pateixen, dels que proposen, dels que reivindiquen, fent nostres les seves exigències. Sempre, òbviament de d’un punt de vista d’esquerres. Que ningú dubti que el nostre compromís serà aquest: la defensa dels interessos col·lectius.\nTindrem un peu a les institucions, sí, però la resta del nostre cos estarà al carrer.\nTenim molta feina per endavant, hem de sumar sinergies en benefici de la nostra ciutat, i per això estenem la mà al proper Govern per a fer polítiques socials i ambientals i de garantia de la convivència.\nLa solidaritat, la igualtat d’oportunitats, una fiscalitat justa, l’accés universal als serveis bàsics, la sortida solidària a la crisi, ha de ser la base sobre la qual hem de catapultar-nos cap al futur: no ens en sortirem amb propostes individuals, ni amb retallades indiscriminades ni amb la mercantilització dels serveis públics. Tampoc ho aconseguirem sols, necessitem la complicitat de molts ciutadans i ciutadanes.\nEn situacions de crisi alguns poders aprofiten per imposar reformes que no tenen res a veure amb la solució dels problemes i molt amb els seus interessos o amb la seva concepció ideològica de com ha de ser la societat. Això és el que està passant al nostre país, i a\nixò és el que no volem que passi a la nostra ciutat.\nI així, no ens donem per vençuts, estem convençuts que una altra sortida més justa, més solidaria a la crisi es possible, i no ho aconseguirem amb polítiques que beneficiïn una minora d’individus, la sortida ha de ser col·lectiva, Marc Aureli ho explicava de manera molt gràfica: “ allò que no és útil pel rusc no ho és tampoc per l’abella”.\nPublicat per Esteban Martinez Ruiz a 11.6.11 Cap comentari:\nPlataforma per Catalunya: un perill per a la convivència\n"M'entristeix que el primer nadó de Catalunya sigui d'origen marroquí" (.Josep Anglada)\n"Potser comparteixo idees dels cap rapats, però en aquests moments hem de donar una imatge" (Josep Anglada)\n"He entès que ni a Vic ni a Catalunya ens interessa que ens relacionin amb el franquisme... Ho porto al cor, però no ens interessa" (Josep Anglada)\n"Si fos president, la pena de mort, en una hora. Però ara no m'interessa parlar clar" (Josep Anglada)\n"Aquesta és la lluita de Crist, i Crist és el nostre comandant i amic. I Crist no perd mai una guerra encara que algun cop pugui perdre una batalla. Arriba España!" (Josep Anglada)\n"Quan m'enfronto als mitjans de comunicació he de ser el primer demòcrata. No puc sortir i dir: S'ha de matar tots els moros" (Josep Anglada)\nEstic convençut que la immensa majoria dels votants de PxC han votat en clau de ràbia i indignació, i que no han trobat millor manera d’expressar el seu enuig que votant la pitjor de les opcions. Perquè, llegint i veien el que diu el líder d’aquesta formació xenòfoba i racista, pregunto amoïnat als meus conciutadans i conciutadanes, de debò creieu que us representa aquest individu? De debò penseu que ell i la seva formació ens traurà de la crisi? De debò penseu que l’odi ens portarà la prosperitat?\nCertament, els partits “tradicionals” no haurem fet totes les coses molt bé, i hem de recuperar el pols a la ciutadania fent polítiques de proximitat, d’acord, prenem nota, però el que no farem mai és atiar odis dels uns contra els altres. Els culpables d’aquesta crisi estan ben asseguts en Consells d’Administració de bancs i caixes i multinacionals del risc, són especuladors financers, seuen en cadires confortables del FMI dictant receptes contra els més febles, han fet dexació de les seves funcions al capdavant dels governs nacionals, dels Bancs Centrals permeten riscos i endeutaments bancaris inassolibles etc., etc.. Els indignats de les places dels nostres pobles ho saben, i protesten contra ells, i contra nosaltres, i jo ho accepto, com a polític i com a sindicalista, però en cap cas qüestionen als nouvinguts, de cap manera els acusen de cap dels seus mals.\nAls votants de PxC que són demòcrates, i els han manipulat amb missatges enganyosos, els encoratjo a unir-se amb tot els indignats que volen democràcia i no insten a l’odi entre ètnies, a reclamar allò que debò els hi pertoca: el dret a una vida digna, amb ocupació de qualitat, al dret a un habitatge digne, al dret a una educació pública i de qualitat.\nPublicat per Esteban Martinez Ruiz a 8.6.11 Cap comentari:\nPublicat per Esteban Martinez Ruiz a 1.6.11 Cap comentari:


Toutlemonde - Viquipèdia, l'enciclopèdia lliure\nToutlemonde és un municipi francès situat al departament de Maine i Loira i a la regió de País del Loira. L'any 2007 tenia 1.096 habitants.\n47° 03′ 18″ N, 0° 46′ 01″ O / 47.055°N,0.7669°O / 47.055; -0.7669Coord.: 47° 03′ 18″ N, 0° 46′ 01″ O / 47.055°N,0.7669°O / 47.055; -0.7669\nàrea de concentració metropolitana de Cholet\nEl 2007 la població de fet de Toutlemonde era de 1.096 persones. Hi havia 375 famílies de les quals 58 eren unipersonals (27 homes vivint sols i 31 dones vivint soles), 133 parelles sense fills, 180 parelles amb fills i 4 famílies monoparentals amb fills.\nEl 2007 hi havia 396 habitatges, 383 eren l'habitatge principal de la família, 7 eren segones residències i 6 estaven desocupats. 389 eren cases i 6 eren apartaments. Dels 383 habitatges principals, 306 estaven ocupats pels seus propietaris, 72 estaven llogats i ocupats pels llogaters i 5 estaven cedits a títol gratuït; 1 tenia una cambra, 6 en tenien dues, 32 en tenien tres, 92 en tenien quatre i 252 en tenien cinc o més. 341 habitatges disposaven pel capbaix d'una plaça de pàrquing. A 134 habitatges hi havia un automòbil i a 236 n'hi havia dos o més.\nPiràmide de població de Toutlemonde el 2009.\nEl 2007 la població en edat de treballar era de 733 persones, 589 eren actives i 144 eren inactives. De les 589 persones actives 558 estaven ocupades (316 homes i 242 dones) i 30 estaven aturades (9 homes i 21 dones). De les 144 persones inactives 76 estaven jubilades, 41 estaven estudiant i 27 estaven classificades com a «altres inactius».\nEl 2009 a Toutlemonde hi havia 392 unitats fiscals que integraven 1.107 persones, la mediana anual d'ingressos fiscals per persona era de 17.641 €.\nDels 21 establiments que hi havia el 2007, 1 era d'una empresa alimentària, 2 d'empreses de fabricació d'altres productes industrials, 6 d'empreses de construcció, 6 d'empreses de comerç i reparació d'automòbils, 1 d'una empresa d'hostatgeria i restauració, 1 d'una empresa financera, 2 d'empreses de serveis i 2 d'empreses classificades com a «altres activitats de serveis».\nDels 8 establiments de servei als particulars que hi havia el 2009, 2 eren tallers de reparació d'automòbils i de material agrícola, 2 guixaires pintors, 2 fusteries, 1 lampisteria i 1 perruqueria.\nDels 3 establiments comercials que hi havia el 2009, 1 era una botiga de menys de 120 m², 1 una fleca i 1 una botiga d'equipament de la llar.\nL'any 2000 a Toutlemonde hi havia 30 explotacions agrícoles que ocupaven un total de 1.276 hectàrees.\nMazières-en-Mauges (4,0 km)\nNuaillé (5,1 km)\nMaulévrier (5,6 km)\nYzernay (6,0 km)\nSaint-Pierre-des-Échaubrognes (7,5 km)\nTrémentines (7,5 km)\nChanteloup-les-Bois (7,6 km)\nA Wikimedia Commons hi ha contingut multimèdia relatiu a: Toutlemonde\nRésumé statistique[Enllaç no actiu] Fitxa resum de dades estadístiques de Toutlemonde a l'INSEE.\nÉvolution et structure de la population[Enllaç no actiu] Fitxa amb el detall de dades de Toutlemonde a l'INSEE\nObtingut de «https://ca.wikipedia.org/w/index.php?title=Toutlemonde&oldid=29776208»\nDarrera modificació: 26 març 2022 a les 03:31


Avifauna: qui electrocuta, que pagui | Lleida.com\nInici Blogs Blog de Jaume Moya Avifauna: qui electrocuta, que pagui\nAvifauna: qui electrocuta, que pagui\ndivendres 11 de maig 2018 - 19:30\nUn recent informe del Ministeri d'Agricultura i Medi ambient reconeixia que els tendals elèctrics ocasionen cada any la mort d'almenys 33.000 aus rapinyaires (àligues, voltors, mussols, astors…) a tot l’Estat espanyol. A aquesta xifra cal afegir un número també important d’altres aus de grans i mitges dimensions, algunes d’elles -com les cigonyes- també protegides per la normativa mediambiental. Aquest fet ve corroborat per les cada cop més quantioses denúncies dels agents rurals i forestals que, dia rere dia, recullen les restes d’aquestes aus. Tot plegat, a banda d’agreujar-ne el perill d’extinció, també incideix en el risc d’incendi, ja que no són pocs els casos que el pobre ocell, precipitat al terra i envoltat de flames, els ha causat.\nÉs evident que la principal responsabilitat d'aquests accidents apunta als titulars de les línies elèctriques. No obstant, aquests emparen la manca d’implementació de les mesures obligatòries d’adaptació de les torres en el fet que el Govern de l’Estat no hi ha establert una ajuda financera. De fet, en el RD 1432/2008, que contempla la protecció de les aus contra l’electrocució, es recull una disposició que preveu un mandat al Govern per desenvolupar un pla de subvencions. Tot i això, una recent sentència del TSJCM, ha condemnat una companyia a pagar una multa de més de 40.000 euros per la mort d’una àliga imperial, basant-se en el fet que ni tan sols havia desenvolupat el projecte d’adaptació dels tendals a la normativa de protecció de l’avifauna contra la col·lisió i l’electrocució en línies d’alta tensió.\nVal a dir, però, que la dita normativa té moltes mancances que dificulten l'aplicació de la normativa o bé en disminueixen l’eficàcia. Per tant, esdevé urgent modificar-la, tal i com reivindiquen no només les entitats mediambientals i ecologistes, sinó també col·lectius de professionals del sector dels agents rurals i forestals i d’altres entitats rurals, culturals i ornitològiques.\nPer això, els comuns hem presentat una iniciativa al Congrés dels Diputats encarada a dotar l'Administració pública d'un conjunt de potestats administratives al servei de la conservació de la fauna i del medi ambient. L’objectiu principal és imposar el principi de prevenció i el de “qui electrocuta, paga”, centrada en les grans companyies de distribució elèctrica, sense deixar de banda la conveniència d’un pla d’ajudes financeres a l’adaptació, encarat a les administracions publiques i petites i mitjanes empreses titulars de tendals.\nD’aquesta manera, serà factible a curt termini l'adequació d'esteses obsoletes irregulars i l’assegurament del compliment i aplicació de la legislació de responsabilitat ambiental en relació a les empreses de transport i distribució d'energia elèctrica. La prevenció del dany per electrocució de l’avifauna, sumat a la responsabilitat pels danys causats, són dues eines destinades a acabar d’una vegada amb la que és la primera causa de mort no natural d’aus migratòries a la península Ibèrica.


LA MEVA CARPETA D'APRENENTATGE\nRecull dels meus aprenentatges sobre la intervenció a l'aula d'Educació Infantil\nDIARI DE LES PRÀCTIQUES DE DIDÀCTICA DE L’EDUCACIÓ FÍSICA.\nUB. GRAU EDUCACIÓ INFANTIL 3ER CURS\nSESSIÓ DE 20 DE NOVEMBRE 20-10-2011\nACTIVITAT DE SENTIT. EL SENTIT DE L’OÏDA\nL’activitat proposada consistia a realitzar una acció en grup, una petita representació, i ensenyar-la als companys, amb la particularitat que aquests no podien mirar i només escoltar.\nPer a la preparació de l’acció calia deixar molt clar els sons que participaven en l’acció i estructurar la dramatúrgia per tal que no quedés cap moment sense lligar.\nAlguns companys han utilitzat cançons, d’altres sons de la trama (moltes ambulàncies) i d’altres onomatopeies.\nEl resultat ha estat divers, en alguns casos es descobria fàcilment l’acció i en d’altres ha costat una mica més. En qualsevol cal, l’exercici d’escolta demostra que quan s’elimina un dels sentits amb els quals funcionem més (la vista) la percepció del voltant canvia sorprenentment. També hi ha un afinament del sentit de l’oïda, que s’ha de concentrar més per a endevinar què està passant.\nAixò em recorda a les jam session que he fet en algunes ocasions amb els meus companys músics de jazz. A les jam a les fosques, l’escolta i el diàleg entre música, veu i instruments es fa molt més acurada, agafa una altra dimensió, a vegades amb resultats sorprenents.\nPracticar amb el sentit de l’oïda dels infants dóna moltes possibilitats de joc lúdic. Els nens gaudeixen amb jocs popular com el de la gallineta cega, qualsevol proposta que impliqui jugar amb l’escolta i la foscor requereix d’un espai segur.\nCercle asseguts dos equips parell-imparell-p-i-p-i. Ulls tapats. Han de\ndescobrir qui hi ha a la seva dreta i esquerra, cada equip canta una cançó,\nprimer un i després l´altre.\nPer parelles d´animals. Han de fer sorolls d´animals per l´espai fins a\ntrobar-se. Pot fer-se amb els ulls tapats, imitant només el so o imitant so\nDos equips. Ulls tapats l´equip A. A:Sobre una línia. B:Passar entre-mig\nper anar a l´altre camp. No fer soroll per no ser tocats. Els tocats són\neliminats o convertits a l´altre equip. Per motivar es pot fer que en el\ncostat on volen anar hi ha un tresor (que pot ser qualsevol cosa) que han\nde recuperar i tornar.\nPublicat per Nuria_TM\nAvui hem fet la fira.\nHa estat molt bé perquè hem pogut ensenyar els nostres projectes de forma pràctica.\nHem procurat portar uns bons auricular per poder escoltar el Podcast, els dossiers enquadernats, i els ordinadors per les dues pel·lícules que hem preparat: el passeig pel laberint de la mà de la meva filla de 5 anys ( pobreta que la faig servir de conillet d'indies) i per al conte del Minotaure fet amb la pixilació.\nAprofitant el batibull de cadires, hem fet una petita broma i hem creat un passadís a mode de "laberint" per arribar al nostre stand.\nL'experiència ha estat molt enriquidora. En primer lloc, perquè hem hagut d'explicar el projecte a les companyes i calia tenir-ho tot molt ben preparat i que fos el més clar possible. Per altra banda, hem pogut veure el que han fet les nostres companyes. La fira oferia diversos recursos. Des de pàgines web fins a jocs amb JCLIC. Fruit d'aquest intercanvi aquesta tarda m'he descarregat l'aplicació Jclic Author ( que no coneixia) i he estat fent proves: convertint fotos meves en puzles o fent memories.\nFidels al nostre propòsit de tenir-ho tot penjat en línia aquí deixo els links de les diferents activitats del nostre projecte.\nSi mai tornem a repetir aquesta exposició, potser podríem proposar aquestes activitats al museu i que els menors de 6 anys tinguessin un material per treballar els temes exposats a l'exposició\nEls Podcast els hem pujat a Souncloud. Una aplicació molt útil i ràpida per escoltar música en streaming i per compartir recursos d'audio.\nLa Martina de 5 anys grava la seva aventura al laberint d'Horta:\nPer últim vull agrair a les meves companyes la Míriam i la Laia el seu entusiasme amb el projecte i el fet que ho haguem gaudit tant. Gràcies Cargolines!!\nI, com que aquesta és la darrera entrada del bloc, no vull estar-me de compartir una curiositat.\nSabeu d'on prové el mot infant?\n"l’ètim d’infant prové del verb llatí farí (“parlar”) al qual s’afegeix un prefix (in-, que significa negació), de tal manera que el sentit inicial és “aquell que no parla, incapaç d'enraonar”, que després va passar a “criatura de bolquers, nen petit”"\nTot i que no parlen, Déu n'hi do el que poden arribar a comunicar els Infants, i cada cop més per altres tipus de mitjans més enllà del llenguatge verbal, com ara les noves tecnologies!\nTreballar amb les TIC a Educació Infantil (un cas pràctic)\nLa conferència a la que he pogut assistir avui m'ha agradat moltíssim. Al marge dels continguts que han explicat quan et trobes amb unes professionals de l'Educació Infantil que parlen amb aquest entusiasme i aquesta dedicació de la seva feina m'omple de felicitat. Les dues mestres parlaven amb orgull i satisfacció del que suposava treballar d'una manera tan intensa amb les TICs a l'aula. Se les veia contentes i quan parlaven dels entrebancs (llapissos caríssims que es trencaven, pissarres massa elevades, etc) ho feien no tant com si fossin un problema sinó com un repte amb una actitud constructiva i positiva cap a les eines i els recursos tecnològics dels que disposen.\nM'he contagiat del seu entusiasme i penso que no puc deixar de tenir un ull en aquestes noves tecnologies i de poder-les aplicar el dia de demà a l'aula... Amb tots els seus avantatges i els seus inconvenients i, sobretot, amb aquesta actitud tan positiva!!\nJa comencem a tenir enllestides algunes de les parts del projecte. Tenim el handicap que cap de nosaltres té el pagemaker a casa, amb la qual cosa hem d'aprofitar les estones de classe per avançar en els dossiers.\nPer sort, la Sandra ens ha donat permís per canviar d'aula i poder treballar amb els ordinadors que disposen d'aquest programa quan estem a la seva aula ( on el pagemaker no està instal·lat).\nÉs un programa que de mica en mica anem dominant, tot i que hi ha hagut més d'una vegada que hem pensat que havíem perdut tota la feina feta. Per sort, al final ens estem ensortint i ens està quedant tal i com volíem.\nEstic molt a gust treballant amb les meves companyes. Ens hem sabut complementar molt bé i cadascuna de nosaltres ha intentat aportar el millor per al projecte. M'agrada perquè treballar així dóna gust!\nEl laberints van prenent forma\nAvui hem continuat perfilant i concretant els aspectes del nostre projecte. Cap de les tres "Cargolines" som unes expertes en noves tecnologies i el que vam decidir és aprofitar sobretot tot el que havíem après a classe. Així doncs, per una banda tenim el pagemaker, amb el qual farem la maquetació. Per altra banda la creació del logo i l'artwork el farem amb el photoshop. L'activitat del conte, la farem a través d'una pixilació amb movie maker. És a dir, tot al voltant dels mitjans que hem conegut a les sessions de classe.\nAddicionalment i per al podcast farem servir un programa de gravació de so bastant complet anomenat Nuendo.\nTenim intenció de pujar el màxim de material possible a la xarxa, per tal que estigui disponible des de qualsevol lloc i seguint la filosofia que ens ha anticipat el Miquel d'anar cada cop més a treballar amb "clouds", és a dir, la tendència de tenir cada vegada més coses penjades a les xarxes i menys coses guardades als discs durs de l'ordinador.\nÉs molt interessant com hi ha múltiples alternatives que ens ofereix la xarxa per treballar continguts. Molts d'aquests recursos surten de la iniciativa desinteressada d'un grup de mestres. Tal és el cas de lacenet\nUn portal creat per mestres i per persones relacionades amb el món de l'ensenyament on es poden compartir activitats, recursos de tota mena.\nTrobo que aquest també és un punt fort d'obrir les noves tecnologies a l'educació. És una porta oberta al que estan fent altres mestres i comunitats educatives.\nCrec que quan sigui mestre, serà important tenir totes aquestes adreces web per compartir i buscar informació d'activitats i recerca que puc incorporar a la meva tasca docent i, qui sap... Potse jo en un futur també seré capaç d'aportar recursos a aquestes plataformes!!\nAvui, la Sandra ens ha presentat unmunt de recursos que es troben a la xarxa. Ha estat molt útil ( aquí entra la meva faceta de mare) perquè , em trobo moltes vegades buscant per la xarxa pàgines de joc i , sincerament, és difícil destriar el gra de la palla. Més enllà de l'edu365, els altres recursos que trobava eren molt limitats. Molt del que es troba a internet són pagines amb molta publicitat o jocs que no acaben de ser massa adequats.\nJo, a casa faig servir la pàgina de la BBC:\nAquestes dues pàgines són les que més agraden.\nAra tindré nous recursos per jugar amb elles!\nAixí, doncs, avui la classe ha estat molt profitosa per a mi!\nAl final acabarem coneixent aquesta aplicació del photoshop. Ha esta entretingut fer les notícies retocades i segur que si als nens el hi deuen fer molta gràcia.\nNo sé perquè, que tinc la sensació que la meva habilitat amb el ratolí és pitjor pel fet de ser esquerrana.\nHe après a fer anar el ratolí amb la mà dreta i, clar, amb l'esquerra no tinc l'hàbit, però trobo que aquesta feina més precisa que demana el photoshop és una mica més complicada pels esquerrans.\nEn qualsevol cas i després de unes quantes hores, aquí tenim el resultat:\nHora per avançar feina\nAvui hem fet servir l'hora per avançar feina.\nBuscant sobre els nens i la creativitat, hem trobat un article interessant que ens realciona amb els primat i el paler de l'acte creatiu. Aquñi el teniu:\nHem de fer un disseny del pla anual: festes, sortides, activitats i a grans trets el que es treballarà a cada trimestre.\nCom treballar el Nadal amb les TIC?\nAqui hi ha un lloc divertit: juguem a encendre els llums de l'arbre de nadal!\nPintem Boles de Nadal:\nAltres recursos que trobem a la xarxa: l'explicació de cada tradició de Nadal que podem utilitzar per obrir una rotllana amb els nens i que ells també ens ajudin a explicar què és cada cosa:\nUna altra activitat possible és l'activitat que van dur a terme aquestes escoles el Nada del 2003, i consistia a crear un salvapantalles per a l'ordinador amb motius nadalencs:\nTambé a la xarxa, hem trobat un joc nadalenc:\nVestim el ninot de neu:\nA la segona part de la classe hem reflexionat sobre la finalitat de l'educació infantil i com les TIC són unes eines a disposició per assolir aquesta finalitat.\nLa finalitat de l'educació infantil, són moltes, però una definició possible és:\nContribuir al desenvolupament emocional i afectiu, físic i motor, social i cognitiu dels nens i nenes, en colaboració amb les famílies, proporcionant un clima i entorn de confiança perquè se sentin acollits.\nEixos a desenvolupar a l'etapa d'infantil:\nAprendre a actuar de manera cada cop més autònoma\nPer evitar confusions, parlem de la diferència entre capacitat i competència.A infantil es parla de capacitats: Ser i actuar, Pensar i comunicar, descobrir, conviure.A Primaria es parla de competències personals, comunicatives, metodològiques, convivencials.\nQue entenem per competència: engloba capacitats, coneixements i actituds que forma part de l'educació integrada de la persona.\nDintre de les competència: Què és la competència virtual?\nSón les capacitats i condicions en el tractament i procés de representació i les tecnologies virtuals: implica entendre que la comunicació té lloc per mitjans tècnics.\nDintre de les competències del curriculum hi ha específicament un apartat de competència de tractament de la informació i la competència digital.\nLes dimensions de les competències bàsiques:\nConeixements dels sistemes informàtics ( hardware, redes, software). Ús del sistema operatiu. Cerca i selecció d'informació via internet. Comunicació interpersonal i treball colaboratiu en xarxa. Processament de textos. Tractament de la imatge. Ús del full de càlcul, ús de base de dades...\nTambé un entrenament d'aprenentatge amb les TIC.\nL'utilitzací didàctica de les TIC:\nRecolzar l'exposició magistral amb presentació multimedia.\nDonar competències digitals per a la realització de diferents tasques...\nAmpliar informació buscant a internet...\nÉs evident que no podem ignorar-les i que formen part important de la realitat que envolta a l'infant.\nAvui hem fet una activitat amb la càmara digital que es pot fer també amb nens d'infantil. Es diu Pixilació.\nLa Míriam i jo hem volgut fer una pixilació per ensenya els conceptes davant-darrera, esquerra-dreta, dins-fora. Hem jugat amb uns llapissos que anaven antrant i sortint de l'estoig.\nHem volgut fer el títol escrit a mà i en total hem fet més de 200 fotos!! Fet que seria impossible si no tinguessim les tecnologies d'avui dia.\nHa estat força entretingut! A veure com surt el petit film!\nCompetències, objectius i recursos\nAvui hem estat reflexionant sobre les competències i capacitats del curriculum i els decrets que regulen els cicles d'educació infantil.\nALFABETITZACIÓ DIGITAL Miriam Rubio\nTasca per fer una valoració de les implantacions de les TIC a l'escola.\n1.- Quines són les competències bàsiques , a nivell global, d'aquesta etapa d'infantil?\n101/2010, de 3 d’agost, d’ordenació dels ensenyaments del primer cicle de l’educació\nLes competències que recull aquest decret, les engloba en capacitats, tal i com apareixen a continuació:\n1. S’ha d’afavorir el desenvolupament de les capacitats que han de permetre\nals infants créixer integralment com a persones iguals en el món actual, amb uns\naprenentatges continuats i progressius, que han de seguir en el segon cicle de\n2. El desenvolupament d’aquestes capacitats és el resultat del que s’aprèn. Així\ndoncs, al llarg de l’etapa de l’educació infantil els infants han d’anar desenvolupant\nles capacitats següents:\nProgressar en el coneixement i domini del seu cos, en el moviment i la coordinació,\nAssolir progressivament seguretat afectiva i emocional i anar-se formant una\nimatge positiva de si mateixos i de les altres persones.\nAdquirir progressivament hàbits bàsics d’autonomia en accions quotidianes, per\nde comunicació habituals per mitjà de diversos llenguatges.\nObservar i explorar l’entorn immediat, natural i físic, amb una actitud de curiositat\ni respecte i participar, gradualment, en activitats socials i culturals.\nDiari Oicial de la Generalitat de Catalunya Núm. 5686 – 5.8.2010 61475\nMostrar iniciativa per afrontar situacions de la vida quotidiana, identificar-ne els\nConviure en la diversitat, avançant en la relació amb les altres persones i iniciantse\nen la resolució pacífica de conflictes.\nComportar-se d’acord amb unes pautes de convivència que els portin cap a una\n3. Els objectius de cicle precisen les capacitats que els infants han d’haver\ndesenvolupat en acabar el primer cicle de l’educació infantil, en relació amb els\ncontinguts de les àrees.\n181/2008, de 9 de setembre, pel qual s’estableix l’ordenació dels ensenyaments del\nsegon cicle de l’educació infantil.\nPel que fa al segon cicle el decret que el regula recull les següents capacitats:\n6.1 En aquesta etapa s’afavorirà que els infants desenvolupin les capacitats\nque els han de permetre créixer integralment com a persones en el món d’avui,\nen uns aprenentatges continuats i progressius, que seguiran en l’etapa d’educació\nprimària amb l’adquisició de les competències bàsiques que ha d’assolir l’alumnat\nen inalitzar l’educació obligatòria.\n6.2 Els objectius de cicle precisen les capacitats que els infants han d’haver\ndesenvolupat en acabar el segon cicle de l’educació infantil, en relació amb els\ncontinguts de les àrees i els criteris d’avaluació.\n6.3 En inalitzar el segon cicle de l’educació infantil l’infant haurà de ser capaç\nimatge positiva d’ell mateix i dels altres.\nactuar amb seguretat i eicàcia.\nde comunicació habituals per mitjà dels diversos llenguatges.\nMostrar iniciativa per afrontar situacions de la vida quotidiana, identiicar-ne els\nperills i aprendre a actuar en conseqüència.\nConviure en la diversitat, avançant en la relació amb els altres i en la resolució\npacíica de conlictes.\nComportar-se d’acord amb unes pautes de convivència que el portin cap a\nuna autonomia personal, cap a la col·laboració amb el grup i cap a la integració\nDe totes aquestes capacitats nosaltres volem destacar que treballarem per tal que els alumnes puguin ser competents en els diferent àmbits que recull el curriculum. Els que sota nostra punt de vista considerem més importants (tot i que tots ho són) trobem :\n1. L’autonomia. Fomentar l’adquisició de petites responsabilitats adequades al seu desenvolupament, per tal que el nen vagi adquirint pregressivament unes responsabilitats i uns deures.\n2. L’autoestima. Procurarem crear un ambient a classe acollidor que afavoreixi la confiança i l’afecte. Valorarem sempre la participació del infants per tal que vagin adquirint seguretat en ells mateixos.\n3. Socialització: Fomentarem l’adquisició de valors per a la convivència basat en el respecte, l’ajut mutu, la comunicació, la solidaritat, col·laboració amb el grup, per tal que s’integri de manera saludable a la societat.\n4. Coneixement d’un mateix: Treballarem activitats desitnades al coneixement i experimentació del propi cos, no només a nivell físic sinó també a nivell emocional: verbalitzar sentiments, emocions i l’expressió.\n2.- Quins objectius s'han de treballar amb les TIC?\nSegons la llei d'Educació de Catalunya del 2009\nh) La competència per a la utilització autònoma i creativa dels\ni) La competència per a l’anàlisi i la contrastació de tota la\ninformació, sigui quin sigui el mitjà de transmissió.\n3.- De quins recursos disposem?\nArticle 89. Serveis digitals i telemàtics a disposició dels\n1. El Departament ha de facilitar als centres educatius l’accés\na un conjunt de serveis digitals i telemàtics orientats a millorar\nel desenvolupament de l’activitat educativa. Els centres han de\nposar aquests serveis, en la mesura que escaigui, a disposició del\nprofessorat, els alumnes i les famílies.\n2. Els serveis digitals i telemàtics a què fa referència l’apartat\n1 han de posar a disposició dels centres aplicacions didàctiques\ni continguts educatius de qualitat, serveis de dossier personal\nd’aprenentatge i de registre acadèmic personal individual i altres\naplicacions i serveis digitals orientats a potenciar l’excel·lència\ndels aprenentatges i a facilitar el funcionament dels centres.\n3. El dossier personal d’aprenentatge emmagatzema en suport\ndigital i fa accessibles, d’acord amb el que el Departament estableixi\nper reglament, els documents i els objectes digitals que\nresulten de la producció intel·lectual de cada alumne o alumna\ndurant el procés d’aprenentatge, des del darrer cicle de l’educació\nprimària fins als ensenyaments postobligatoris. El contingut del\ndossier pot servir d’evidència en el procés d’avaluació.\n4. El registre acadèmic personal individual conté en suport digital,\nd’acord amb el que el Departament estableixi per reglament,\nles dades acadèmiques personals dels alumnes que els centres\nconsiderin pertinents i les que siguin necessàries per a complir la\nnormativa sobre aspectes formals de l’avaluació dels alumnes\nPreàmbul ( de la llei)\nPotencia la innovació pedagògica sistemàtica i estructurada, el\nreconeixement de les bones pràctiques educatives amb el foment\ni el suport del lideratge educatiu, la formació del professorat,\nles infraestructures digitals del centre i la previsió de centres de\nArticle 87. Organització dels espais escolars i dels entorns\nL’estructura i l’organització dels centres han de definir entorns\nd’aprenentatge que permetin el treball en xarxa i les diverses\nformes de transmissió de coneixement als grups classe, i també\nles activitats individuals de treball i estudi. Amb aquesta finalitat,\nels projectes constructius de centres educatius han de definir espais,\ninstal·lacions i equipaments que maximitzin la sostenibilitat,\nredueixin l’impacte ambiental i permetin integrar les tecnologies\ndigitals, i han de configurar entorns d’ensenyament i aprenentatge\nfuncionals i ergonòmics que estimulin la vinculació dels alumnes\namb el procés d’aprenentatge.\nProjecte: Per Laberints\nComencem a preparar el projecte.\nS'ha d'anar a visitar una escola o bé un museu. He de trobar una necessitat i fer un projecte de final de curs que doni resposta a aquesta necessitat.\nSi optem per fer alguna cosa relacionada amb l'escola, primer hem de fer pautes d'observació al centre escolar:\nQuina és la filosofia davant les TIC del centre: com es planteja? transversal? que fan servir?\nCom fan servir les TIC a la classe/ aula: disposició espacial general, pissara, mural .... i si tenen cabuda les TIC.\nPresència de les TIC a la programació del centre.\nDins el Projecte Educatiu de Centre,Projecte Curricular de Centre, Programació anual, Reglament Intern del Centre.\nSi agafem el museu: estudíem com han creat l'exposició a través de les TIC.\nHem tingut una primera idea. Fer un projecte d'activitats per a nens d'Educació Infantil que vagin a visitar el museu.\nHem vist que l'Exposicio Per Laberints pot ser molt adequada per generar situacions que promoguin la descoberta i l'aprenentatge. Els laberints tenen moltes relacions amb l'aprenentatge de l'espai. És un entorn divertit, que provoca curiositat i un repte per als infants.\nHem vist que l'exposició té activitat per als nens de 6 a 14 anys però que no tenen cap projecte per a nens més petits. Així que hem descobert una mancança que podem cubrir elaborant un projecte per a aquesta franja d'edat, pensada per fer una visita amb l'escola.\nAvui hem fet una pluja d'idees:\nProposa una sortida amb nens per a l'exposició per laberints : treballaran l'orientació i la descoberta de l'entorn.\nUn mp3 amb explicació adaptada als nens de 4 o 5 de les instal·lacions de l'esposició.\nUn Power Point animat amb el mite del minotaure explicat com un conte per als nens\nUna excursió pel laberint d'Horta. Els nens gravaran amb video els seus passos fins arribar al centre del laberint.\nUna altra activitat per aprendre la diferencia entre els laberints Unicursal i "mazes"\nA aquest blog hi ha informació de l'experiència de la visita a l'exposició:\nL'exposició disposa de una activitat relacionada amb les TIC: Construint Laberints:\nUn altre recurs Laberints per imprimir:\nUna altra sortida: anem a un laberint de blat de moro:\nDesprés d'aquest brain storming, a la classe s'ha parlat dels diferents reglaments que afecten el cicle d'educació Infantil.\nDisposem dels diferents reglaments publicats a moodle.\nTIC a les tres àrees curriculars.\nLa relació afectiva amb l'alume, també amb les TIC com a recurs.\nEls espais web, faciliten la comunicació amb les famílies, foros de comunicació...\nPresenta diversitat de tasques.\nCom a mestre hem de fer una valoració de les implantacions de les TIC a l'escola.\nQuines són les competències bàsiques d'aquesta etapa d'infantil?\n-a nivell global-\nQuins objectius s'han de treballar amb les TIC?\nAvui ens han presentat una experiència d'introducció de TIC a l'educació infantil.\nEns trobem a la societat de la informació dominada cada cop més per les eines digitals. Però això no vol dir que tots els nens tinguin accés a les noves tecnologies i cal que se'ls expliqui una realitat tan present entre nosaltres.\nAbans que res, hem recordat la diferència entre TIC ( part del contingut de les tecnologies de la informació) i les TAC ( tot el que té relació amb les parts externes i de maquinària de la tecnologia).\nA l'aula de P3 podrem trobar moltes diferències entre els mateixos nens. Hi ha nens que tindran ja nocions de com fer-ho anar i n'hi haurà que no tingui cap hàbit.\nEn l'activitat que ens han presentat, les aules d'informàtica estaven adaptades aln nens d'infantil. Se'l prepara per aprendre a agafar i bellugar el ratolí ( el comparen amb un ratolí i les orelles, el nas...) També aprenen a fer-lo moure amb suavitat: agafen el ratoli i se'l passen per la panxa suaument.\nAltra possibilitat es dona amb el teclat que té les lletres de pal (que són les que aprenen a P4).\nArrel d'aquesta experiència, molts companys de classe es qüestionaven la idoneïtat d'aquestes classes d'informàtica per a nens tan petits. La meva opinió al respecte la poso aquí:\nOpinió sobre l'us de les tic a nens tan petits.\nAquestes acitivitats d'informàtica es perden hores per fer altres tipus d'activitats. És realment important que els nens facin informàtica des de tan petits. No acabaran fer servir el ratolí correctament sense necessitat d'ensenyar-li.\nLa meva opinió és que les tic són una altra eina per aprendre un aspecte que és molt present en la societat i en aquest sentit no es poden obviar i han de formar part de l'aprenentatge. També en infantil i s'ha d'adaptar al nivell de desenvolupament i utilitzar-ho com un recurs més que enriquieixi l'aprenentatge.\nNo podem oblidar que créixer i formar-se al marge de les tic, avui en la nostra societat és tancar-se moltíssimes possibilitats de projecció. Són presents a totes les feines i cada cop més s'està cocnvertint en l'eina fonamental de comunicació.\nPer tant, jo trobo positiu introduir-les des de ben petits. A més penso que els nens entèn perfectament que els joc d'ordinador tenen una dinàmica de funiconament determinada ( més ràpid/ més imatge i tot amb un clic) i els jos tradicional tenen una altra dinàmica. Per tant no crec que el fet que juguin una estona amb l'ordinador, faci que després menysprein un taller de plastilina o un altra tipus d'activitat que requereixi més dedicació i menys immediatesa.\nEn definitiva, l'escola és una intitució que ha de fomentar la igualtat entre els alumnes i tot i que podran haver nens que tinguin l'accés a casa, s'ha de fomentar que tots els nens tinguin accés a l'aprenentatge de noves tecnologies.\nHem descobert un nou recurs: el G compris. Hi ha tot d'activitats destinades a familiaritzar-se amb el funcionament de l'ordinador: com es mou el ratolí, fer servir el teclat. He trobat que eren activitats que poden ajudar a relacionar els nens d'infantil amb l'ordinador.\nAquesta tarda ho provaré amb les meves filles!\nLa idea que a p5, siguin completament autonoms.\nHem començat a treballar amb el program gcompris. Una eina per dissenyar jocs enfocat a l'etapa d'infantil.\nSessio de presentació.\nFORMAR LECTORES Y AUTORES EN UN MUNDO DIGITAL\nIdees que han sortit a la classe: compartir ordinador a més del paper i llapis.\nUtilitzar-les sense abusar.\nGeneral: no matar creativitat\nTreballar amb la família: quin us es dona a l'aula i quin a casa. A classe: instrucció, una finalitat.\nA casa:potser navegant sense cap objectiu formatiu.\nNo s'ha de prendre la relació personal, no treballar aÏlladament cadascu al seu portàtil (ojo en l'1 per 1- un ordinador per nen a l'aula)\nBuscar l'equilibri: també treball cooperatiu amb treball en xarxa que fomenta la socialització.\nEnsenyar a contrastar la informació que hi ha a internet, amb llibres i amb les fonts més fiables.\nEls professora hauríem d'estar oberts a les tic sense menysprear els recursos tradicionals.\nNo dependre de les tic. Si falla internet has de tenir un pla B, per donar la classe.\nPerò quan tens els llibres a l'ordinador ja el necessites a casa per fer els deures... S'ha de saber buscar l'equilibri: buscar a l'ordinador, però també pots fomentar anar a la biblioteca a buscar altres mitjans que no sigui internet, per no abusar-ne.\nHi ha una mancança en la preparació dels mestres, primer. Moltes escoles tenen escoles que tenen pissarres digitals però no la saben fer anar.\nTambé s'ha de canviar la mentalitat de banc de saber, sinó mediar entre els coneixements dels alumnes, aprofitar que els nens saben de noves tecnologies.\nAprofitar la bidireccionalitat, la reprocitat alumne-mestre.\nCom motivar el mestres a utilitzar les tic?\nTractarles amb curiositat,fent cursos per a assolir uns objectius.\nCom adequar les tic perquè els alumnes no es despistin?\nEs potencia el treball en grup?\nEs comenta que els ordinadors del nens de l'escola estan capats per no tenir accès a segons quines pàgines: facebook, etc...\nPel que fa a les TIC a la primera infància\nS'han d'introduir perquè aporten beneficis i enriqueixen el procés d'aprenentatge\nLa reacció negativa: endarerreix el procés de socialització\nLa conclusió és que calun ús equilibrat.\nAlguns exemples de l'ús de les TIC.\ncomunitat virtual d'educadors d'infancia\nRelaciona tots els professionals de l'Educació amb les Tic\nEl futur dels documents en xarxa. Clouds!\nLes companyes ens presenten la seva biografia amb les TIC\nAvui en Miquel ens ha parlat del moodle i hem creat un a classe, co si fóssim mestres. La primera reflexió a fer, és que arribar a entendre el funcionament i les possibilitats d'aquestes plataformes requereix del seu temps i, tot i que un cop es comença a dominar l'eina ofereix moltes possibilitats.\nHe trobat aquest video que explica com poder introduir aquestes plataformes també a l'educació primària i ho he trobat força interessant.\nA classe hem obert el nostre propi espai moodle a través de gnomio\nOhh! Aquí teniu el resultat: després de barallar-nos també una bona estona amb el pagemaker, per fi hem pogut acabar el conte dels porquets. La Marta amb la molta habilitat l'ha transformat en un vídeo de you tube. Tot un èxit! Com podeu veure hem utilitzat unes figures geomètriques que hem col·locat al costat de la història per tal que l'educador pugui , aprofitant el moment de tranquil·litat de l'explicació del conte, preguntar al nen sobre les figures que hi ha dibuixades: D'aquesta manera també es practiquen les matemàtiques i conceptes com la forma i el tamany!!\nAlgunes de les coses que s'ha de tenir presents per a l'elaboració del conte és la triar de la lletra, que ha de ser clara i gran. Es podria haver fet en lletres majúscules si el conte està destinats al nens a partir de P4 quan ja comencen a practicar amb la lletra de pal.\nUna mica d'història de les TIC\nAvui hem tingut la primera sessió de l'assignatura amb el Miquel Colomer.\nHa fet un recorregut per com han evolucionat les TIC al llarg del temps i sobretot, el que va significar l'arribada de l'ordinador personal a les cases a principi dels 90 i , més tard la revolució que ha suposat internet en les noves eines de comunicació.\nM'ha agradat força perquè jo he viscut sempre amb un ordinador a casa ( el meu pare era informàtic des dels anys 80) i realment m'ha fet adonar de quina manera han evolucionat tots aquests entorns. Quan penso que el nostre primer ordinador personal anava amb floppy discs, en els qual ja no hi cabria ni una de les fotos que faig amb el mòbil, hem fa pensar que han canviat moltíssim les coses i, de fet, encara hauran de canviar molt més.\nTambé m'ha portat records de quan van començar a comercialitzar-se els mòbils. La majoria de la gent ho veia com una cosa més aviat per "pijos" i un article per fanfarronejar , perquè realment, això pensàvem, no calia portar mòbil, si ja teníem el telèfon de casa per parlar. Recordo que em van donar un telèfon a una de les primeres feines que vaig fer ( cap a l'any 1997) i que procurava d'amagar-lo i no dur-lo els caps de setmana amb mi, perquè no estava gaire ben vist. Ara és impensable viure sense mòbil i forma part de la nostra vida diària. Això m'ha fet pensar en la tendència de les persones cap a rebutjar allò nou. D'entrada ens mostrem com escèptics i pot receptius i no és fins que ja es consolida com una eina imprescindible quan acabem per acceptar sense embuts les noves comoditats que ens aporta la tecnologia. El mateix que passava amb el Facebook. En un primer moment era una cosa que no agradava perquè podia vulnerar la intimitat de les persones. Ara, s'ha convertit en una eina de comunicació bàsica ,que potser que acabi substituint o complementant el correu electrònic.\nPenso que això es veu reflectit moltes vegades a classe. Molts de nosaltres tendim a pensar que les TIC no són necessàries per ensenyar a infantil com si fóssim quelcom dolent, quan més enllà de fer valoracions el que hem de veure és que és una REALITAT, i com a tal l'hem de mostrar i ensenyar als nens perquè forma una part important en la descoberta del seu entorn.\nMai abans m’havien proposat fer una carpeta d’aprenentatge i dedueixo que aquesta serà la primera de moltes altres que vindran.\nHe basat bona part del que és la Carpeta en la meva experiència doble de mare. Em trobo amb el contacte diari de dos centres escolars, l’escola bressol, (el primer cicle d’educació infantil). El CEIP ( segon cicle d’educació infantil).\nAixí doncs, he mirat de relacionar el contingut que hem donat en les classes teòriques amb alguns aspectes dels centres escolars que visito a diari.\nTambé m’he interessat pels articles de premsa que han parlat en aquests darrers mesos de les novetats legislatives que donaran molta més autonomia als centres escolars i com aquests hauran de prendre decisions que abans quedaven fora del seu abast.\nTastet d'experiències i reflexions\nUn món menut\nÚltima reflexió [ 6 de Juny del 2010 ]\nCaminant cap a l'Educació Infantil\nAcabem l’assignatura d’Intervenció a l’Aula\nCrea i Somriu\nI vet aquí un gos i vet aquí un gat que l'assignatura d'Intervenció ja s'ha acabat!\n4 de juny: "Jornades"\nJORNADA de CLOENDA del PROJECTE UNIVERSITAT-ESCOLA\n4/6/2010 El Gran Dia!!\nJornada 4 de Juny\nLa capsa de les il·lusions\nJornada del 4 de juny\nLa nostra petita infància\nCopyright 2009 LA MEVA CARPETA D'APRENENTATGE.\nESTUDIANT DE 3ER D'EDUCACIÓ INFANTIL A LA UB


punts de llibre i puntes al coixí: Faraó. Rei d'Egipte\nAl Caixafòrum, del 8 de juny al 16 de setembre\nMés de cent cinquanta peces de la col·lecció del British Museum formen part d'aquesta exposició, entre les quals destaquen diferents treballs d'orfebreria, estàtues monumentals i preciosos relleus de temples que acosten el visitant a la vida reial i de poder de l'antic Egipte. (del web del Caixafòrum)\nMª Luisa 28 de juny de 2018, a les 21:49\nPor más que veas de esta cultura, siempre hay algo por descubrir.\nmondopunt 29 de juny de 2018, a les 8:09\nM'encanta tot el què fa referència a la cultura egipcia, després de la india (americans)és la que més m'agrada, ara bé també dic que no sé si mai aniré a veure-ho en directe, el país no m'atrau !\nEn canvi he visitat un parell de vegades el museu egipci de Barcelona i m'encanta.


el racó de sa lluna: de febrer 2015\n♔ Pons's award ✓\nJo sé que el gran PONS difícilment pensaria en "el racó de sa lluna" per atorgar cap premi, principalment perquè reuneix algunes característiques dels blocs que a ell no li agraden :\n- S'hi deixen poemets\n- Hi ha fotos de viatges\nTambé porta més coses, però sembla que tampoc li abelleixen, què hi farem!! ☹\nHi ha blocs per a tots els gusts i seguidors per a tots els blocs, això ha permès que inexplicablement curiosament arribi sa seva distinció fins aquí de sa mà d'un gran blocaire i amic, en JOAN de Garbí 24\nGRÀSSIS, GUAPO! ☺\nI ara em toca a mi l'elecció, és una gran putada responsabilitat perquè cada un dels blocaires que comparteixen aquest espai ho mereixen, tots em doneu moments molt valuosos per a mi. Complicat, molt complicat se'm posa ...\nDesprés de rumiar tota sa nit i de consultar-ho amb es coixí ❤, els guardonats són :\n★ L' ALFONS pel seu bloc "Topares i les lletres", per sa gran demostració de que sa llengua no és cap obstacle per a compartir sentiments i què quan un vol, pot!! ☻\n★ L' ÀNGELS pel seu bloc "Amb ulls de sargantana 2"\nEns vas dir fins aviat i espero que aquest "fins aviat" sigui ben aviat, per a compartir de nou sa teva peculiar manera de mirar sa vida i tot el que t'envolta.\nAixò, ninona meva, només vol ser una petita sempenteta ✿\nCarnestoltes a Antaviana\nCarnestoltes 2015 a ANTAVIANA\nDesinhibir-se amagats darrere una careta o camuflats amb pintures!?\nSàtira dels vicis individuals o col·lectius, les bogeries, els abusos o les deficiències de la societat i de tots els que en formem part ... amb la intenció de millorar!?\nFesta de carrer, amb llums i ombres, de costums arrelats\nSomni de ser tu i tu jo, tot i que sigui efímer l'instant\nEl Diablo en el Paraiso (D.V.) / Refranivocos (M.B.) by Daniel Viglietti & Mario Benedetti on Grooveshark


Tractaments facials - Teresa Pubill\nT’oferim tot tipus de tractaments des dels més bàsics fins als més sofisticats, combinant la cosmètica amb la tecnologia més avançada.\nPer saber què és el que necessita la teva pell, fem servir un equip de mesurament professional amb el qual realitzem un diagnòstic digital que ens permet conèixer el nivell de sensibilitat, hidratació, elasticitat, greix, porus, taques i arrugues.\nGarantim així el tractament més ajustat a les necessitats de cada persona i, en conseqüència, els millors resultats en la cura de la teva pell.\nÉs el tractament més bàsic per tenir la pell ben cuidada i millorar el seu aspecte. N’hi ha de tres tipus.\n1 – Bàsica\nÉs un procediment no agressiu, per corregir la dilatació dels porus, eliminar les cèl·lules més superficials i treure els famosos punts negres.\n2 – Balneari\nNeteja facial mitjançant argila, la qual activa l’eliminació de toxines, a més de ser antiinflamatori i relaxant. Ens ajuda a mantenir la pell lliure d’impureses i augmenta l’absorció dels olis essencials que apliquem.\n3 – Osmoclean\nRitual de 30 minuts per mantenir la pell neta.\nEl principal problema de la pell és la falta d’aigua, sobretot a l’hivern. A més a més el fred fa que augmenti la sequedat de la pell, i per aquest motiu s’aconsella tenir més cura per evitar que l’aigua s’evapori.\nTractament oxigenant i revitalitzant\nS’eliminen les cèl·lules mortes assegurant una regeneració més efectiva de l’epidermis aconseguint una pell oxigenada, hidratada i revitalitzada. Ideal per a totes aquelles pells apagades i faltes de vitalitat. La hidrata i la regenera, recuperant la seva lluminositat natural.\nÉs un tractament indicat per a pells seborreiques, acneiques i mixtes per poder regular el seu nivell d’oli i equilibrar el ph.\nLa pell pot irritar-se per moltes raons, des de les cremades solars, fins a la deshitratació i les reaccions al·lèrgiques.\nEl procés normal de l’envelliment és degut a factor externs com és el sol, a factors interns com els canvis hormonals i al propi envelliment. Amb el pas del temps la pell perd la seva fermesa, les fibres de col·lagen es degeneren i no poden retenir l’aigua, de manera que no tenen tanta densitat ni elasticitat. Tot això afavoreix l’aparició de les arrugues.\nTractament contorn d’ulls\nEls ulls reflecteixen el cansament i la fatiga. La seva pell és molt fina i sensible.\nNecessita un tractament específic per poder reduir les arrugues, dissimular les ulleres i les bosses.


Necessitat de defensar el patrimoni agroalimentari.\nL'agricultura ha estat durant segles la base de l'economia de la comarca. A la Segarra, alguns pagesos i artesants han fet perviure l'activitat i encara hi podem trobar làctics, confitures, embotits, pa, pasta fresca... de primera qualitat.\nAquests productes de proximitat, amb denominació d'orígen o ecològics els trobem només en determinades èpoques de l'any. Això, pot semblar un inconvenient per qui els vulgui degustar en qualsevol estació, però tenen el valor afegit de ser un producte que quan es consumeix només fa unes hores que encara estava unit a la terra. Són productes frescos i de qualitat que conserven de manera natural els seus nutrients. A la vegada aquest tipus de productes contribueixen directament a l'economia local, en el manteniment del paisatge agrari i en la identitat de la gastronomia de la comarca.\nPer aquest motiu el Consell Comarcal ha organitzat unes jornades estructurades en tres sessions amb l'objectiu de donar a conèixer els beneficis de la incorporació i la promoció del producte que es fa en un territori a través de les cartes i menús dels restaurants i establiments turístics del mateix territori. La creació de sinèrgies pot aportar beneficis a les dues parts, donar valor afegit al producte que s'ofereix i fer créixer el valor de la marca Segarra.\nLes tres sessions tindran lloc a la sala Cippa del Sindicat de Cervera\nDILLUNS, 22 D’OCTUBRE, A LES 19h\nPer què incorporar el producte local al meu restaurant? A càrrec del cuiner i assessor gastronòmic\nPresentació dels productes agroalimentaris de la Segarra\nDIJOUS, 25 D’OCTUBRE, A LES 17h\nRestaurants Slow Food i km 0. A càrred d’Enric Millà, cuiner i assessor gastronòmic.\nDemostració i degustació: elaboració de plats innovadors fets amb productes de la Segarra.\nDILLUNS, 5 DE NOVEMBRE, A LES 17h\nCasos pràctics: restaurants Km 0: L’ús de productes locals com a element diferenciador.\nDegustació dels plats cuinats.


Revisió de 12:14, 24 feb 2006 (mostra codi font)\nRevisió de 12:17, 24 feb 2006 (mostra codi font)\n* A 3r de primària va ser quan casi tota la classe va començar a jugar a handboll amb l'equip de l'escola. Vam seguir jugant fins l'any passat, quan finalment ens hem retirat tots. Pel camí va anar marxant molta gent, però també vam aconseguir èxitas, com ara campions de Mallorca moltes vegades, dos cops 2n classificats de Balears i pel que fa a mi, vaig anar un any al Campionat d'Espanya amb la categoria superior (cal dir que va ser perque n'Adrià es va rompre la munyeca al nostre Campionat de Balears).\n* L'any passat quan vaig deixar handball vaig decidir que havia de fer algun esport, encara que no sabia quin. Un dia visitant elrellano vaig veure un video d'uns joves que feien acrobacies i salts pel carrer. Vaig informar-me sobre això i vaig descobrir que era un esport que es diu Parkour, com que no es necesita cap material ni lloc especial on practicar-lo vaig decidir que aquest seria el nou esport que practicaria. Actualment tinc un grup de 5 persones amb les qual practiquen setmanalment i en un futur proper esperem poder oferir algun video nostre de qualitat.\n* L'any passat quan vaig deixar handball vaig decidir que havia de fer algun esport, encara que no sabia quin. Un dia visitant elrellano vaig veure un video d'uns joves que feien acrobacies i salts pel carrer. Vaig informar-me sobre això i vaig descobrir que era un esport que es diu Parkour, com que no es necesita cap material ni lloc especial on practicar-lo vaig decidir que aquest seria el nou esport que practicaria. Actualment tinc un grup de 5 persones amb les qual practiquen setmanalment i en un futur proper esperem poder oferir algun video nostre de qualitat.[[Imatge:Parkour1.jpg]]\n* Actualment estic cursant 4t d'ESO i espero aprovar-lo amb bones notes.\nRevisió de 12:17, 24 feb 2006\nDel meu primer any a Mata de Jonc recordo poques coses pero diria que em va agradar. La meva tutora va ser na Maria Quetglas.\nA primer de primària va ser una mica diferent, amb na Júlia Fuster de tutora. Vam aprendre a llegir i a sumar, encara que també recordo que copiavem texts enormes de tota la pissarra, cosa que jo odiava.\nEm vaig fer amic d'en Damià, n'Andreu, en Xavi i en Rul·lan. Recordo que cada pati fins a 3r de primària jugavem a "lo de sempre". Una motivada de joc en la qual viviem grans aventures i lluitavem contra forts i inteligents enemics, quins patis que passavem.\nA 3r de primària va ser quan casi tota la classe va començar a jugar a handboll amb l'equip de l'escola. Vam seguir jugant fins l'any passat, quan finalment ens hem retirat tots. Pel camí va anar marxant molta gent, però també vam aconseguir èxitas, com ara campions de Mallorca moltes vegades, dos cops 2n classificats de Balears i pel que fa a mi, vaig anar un any al Campionat d'Espanya amb la categoria superior (cal dir que va ser perque n'Adrià es va rompre la munyeca al nostre Campionat de Balears).\nL'any passat quan vaig deixar handball vaig decidir que havia de fer algun esport, encara que no sabia quin. Un dia visitant elrellano vaig veure un video d'uns joves que feien acrobacies i salts pel carrer. Vaig informar-me sobre això i vaig descobrir que era un esport que es diu Parkour, com que no es necesita cap material ni lloc especial on practicar-lo vaig decidir que aquest seria el nou esport que practicaria. Actualment tinc un grup de 5 persones amb les qual practiquen setmanalment i en un futur proper esperem poder oferir algun video nostre de qualitat.Fitxer:Parkour1.jpg\nObtingut de «http://wiki.matadejonc.cat/index.php?title=Francesc_Bassa&oldid=3124»


S'estan mostrant les entrades d'aquesta data: de novembre 1, 2009\nPer a mi ha sigut una autèntica sorpresa aquest treball cinematogràfic. Dirigit per Oriol Porta, productor català, del que és també guionista, ha tingut l'esplèndida idea de mostrar-nos en una pantalla unes imatges quasi ignorades per a la gran majoria de la població. La consigna del silenci que es va imposar al seu moment ha durat i ha perdurat, i encara hui la guerra Civil Espanyola amb totes les seqüeles de repressió brutal, és pot dir que és la guerra silenciada. Jo mai he pogut comprendre com els meus pares van morir-se sense parlar de la guerra, que va ser tan determinant en les seues vides com en les nostres, les dels seus fills. Un grapat de referències esbiaixades que gairebé podria recordar-les totes i poc més.\nDesprés, molts anys després, vaig haver de buscar respostes als llibres. I va ser com si s'encengués un rastre de pólvora, quan més anava coneixent, més anava comprenent aquest temps esfilagarsat i caòtic que m'ha tocat viure; quan més descobria a…\nMai no havia considerat la situació histórica del cristianisme des d'aquest punt de vista que ens proposa el director. Es a dir quasi sempre els cristians havien sigut els bons. Bé, però i si amb el fanatisme de la fe…\nFa un mes que no veig la televisió. No, no és una promesa a la mare de Déu dels Desemparats, només és gossera. És a dir fa molt de temps que el comandament a distància no funcionava bé, però últimament és que ni bé, ni malament. Entre que ONO havia canviat la presentació de la selecció de canals i que l'aparell està tan usat que ja l'hi s'han esborrat per l'ús algunes indicacions...Si, bé ja fa temps que amb penes i treballs vaig poder contactar amb una de les operadores de la monstruosa empresa i finalment vaig arribar a la conclusió de que si anava a una de les tendes ONO a València sites a...I l'operadora de torn em va dir les adreces a una velocitat que no vaig ser capaç de retenir-ne cap. Vagament em sonava algun carrer, però mai no trobava el moment.\nD'això fa no sé quants mesos. Amb moltes dificultats vaig estat defenent-me amb el comandament antediluvià fins a ahir, que em vaig dir: Llum, de hui no passa resoldre el tema. Mare meua, per trobar el telèfon…


Tragèdia mortal en un accident a Bagà - XCatalunya.cat\nTragèdia mortal en un accident a Bagà\nMor el conductor d’un turisme en una col·lisió per encalç amb quatre vehicles implicats a la C-16 a Bagà\nUna persona ha mort aquest dimecres a causa d’una col·lisió per encalç amb quatre vehicles implicats a la C-16 a Bagà (Berguedà). Els fets, que s’estan investigant, s’han produït a les 14:30 hores i, a banda de la víctima mortal, dues persones han resultat ferides en estat crític i dues més en estat menys greu.\nEls ferits s’han traslladat als hospitals de la Vall d’Hebron, el Parc Taulí de Sabadell i l’Hospital de Berga. Arran de la incidència, s’han activat diverses patrulles dels Mossos, set dotacions dels Bombers, que s’han encarregat de les tasques d’excarceració, i cinc ambulàncies i dos helicòpters del SEM.\nAmb aquesta víctima, són 38 les persones que han mort en accidents de trànsit enguany a la xarxa viària interurbana catalana.\nTags: Accident, Bagà\nAnterior El viròleg Xavier Abad diu això sobre una possible setena onada\nNePròximxt Un home droga la filla de la seva ex a Sabadell i proposa a un conegut matar un familiar\n1 pensa en “Tragèdia mortal en un accident a Bagà”\nRetroping: Tots els detalls de La Patum - XCatalunya.cat


L’ex-consellera Irene Rigau en el 75è aniversari del Cor de Maria de Sant Celoni\nEsteu veient:Inici»Ensenyament»L’ex-consellera Irene Rigau en el 75è aniversari del Cor de Maria de Sant Celoni\nPer Redacció la Vila el\t 2 abril 2017 0 Comments\nL’escola Cor de Maria de Sant Celoni continua celebrant els actes de commemoració del 75è aniversari de presència al municipi. I emmarcat dintre d’aquesta celebració, dijous d’aquesta setmana l’ex-consellera d’Ensenyament de la Generalitat, psaicòloga i pedagoga, Irene Rigau, va fer una conferència a la sala Magda Bach del centre educatiu.\nEn aquest sentit, va destacar els valors transmesos durant tots aquests anys que han anat passant d’avis a pares, fills i nets i també de la importància de les famílies. De la mateixa manera que va posar en valor la feina que fan els mestres.\nI en aquest recorregut del passat cap al present i futur, l’ex-consellera d’Ensenyament va destacar el paper de la robòtica en les nostres vides “la robòtica és el futur, a les feines els robots tindran un paper predominant.\nLes properes activitats previstes per celebrar el 75è aniversari seran el dissabte 22 d’abril, amb una trobada de gegants de totes les escoles de Sant Celoni. El diumenge 21 de maig, es farà una trobada de pares i de la comunitat educativa, oberta a antics alumnes, famílies, mestres i totes aquelles persones que en algun moment han format part de l’escola, als Maristes de Llinars del Vallès. I el diumenge 11 de juny, hi haurà l’Eucaristia i Festa de Final de Curs.


Huguet diu que la Generalitat no se sent enganyada per l'ERO de Sony - Regió7 :: El Diari de la Catalunya Central\nHuguet diu que la Generalitat no se sent enganyada per l'ERO de Sony\nagències 16.12.2008 | 20:26\nEl conseller d'Innovació, Universitats i Empresa, Josep Huguet, ha dit avui que la Generalitat no se sent enganyada per la presentació de l'ERO de Sony després del viatge al Japó que va encapçalar el president José Montilla, ja que en el mateix viatge no es va entrar a parlar de qüestions laborals.\nLa direcció de Sony España va anunciar ahir la presentació d'un Expedient de Regulació d'Ocupació (ERO) que suposarà una reducció de plantilla de 275 treballadors del seu centre de Viladecavalls (Vallès Occidental), on es produeixen televisors LCD, així com la congelació salarial per a la resta dels empleats.\nL'anunci va arribar pocs dies després del viatge al Japó realitzat pel president de la Generalitat, José Montilla, el vicepresident del Govern, Josep-Lluís Carod-Rovira, i el conseller Huguet, durant el qual es van entrevistar amb responsables de multinacionals com Sony o Nissan.\nDurant la roda de premsa per presentar els acords adoptats avui en el Consell Executiu de la Generalitat, Huguet ha assenyalat que en les reunions mantingudes durant el viatge al Japó no es va entrar a parlar de qüestions de tipus laboral i que es va tractar sobre el futur de la planta i la continuïtat de Sony a Catalunya, en aquest sentit ha dit: "no ens sentim enganyats", perquè no es va dir res del tema.\nLa consellera de Treball, Mar Serna, ha assenyalat que l'ERO anunciat ahir està totalment "desvinculat" del viatge al Japó perquè eren mesures que l'empresa havia anunciat i negociava per millorar la productivitat de la seva planta a Catalunya.\nSerna ha dit que la Generalitat no pot dir encara si l'ERO està o no justificat perquè es va presentar ahir i es necessita la informació de la inspecció de treball, però ha explicat que confia en que la negociació possibiliti que s'acordin mesures el menys traumàtiques possibles, com, per exemple, l'adaptació del calendari laboral al descens del consum.\nPortaveus de Sony, han dit a Efe que no poden explicar si la direcció va comunicar o no a la Generalitat la intenció d'acomiadar 275 treballadors durant el viatge al Japó i es remeten a la nota enviada ahir.


Hotel Scheidberg Wallerfangen Alemanya - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Wallerfangen.\nSt. Vallier Strasse 1, Wallerfangen, Wallerfangen, Alemanya - Molt bona ubicació - Veure al mapa\nMés informació sobre Hotel Scheidberg\nPer als viatgers què vulguin captar les imatges i els sons de Wallerfangen, Hotel Scheidberg és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Scheidberg també ofereix moltes instal.lacions per enriquir la seva estada a Wallerfangen. Per a la comoditat i comfort dels seus clients, l'hotel ofereix magatzem d'equipatge, servei d'habitacions, instal·lacions per a reunions i banquets , instal.lacions de barbacoa, restaurant.\nL'ambient de Hotel Scheidberg es reflexa en cada habitació. calefacció, escriptori, mini bar, balcó/terrassa, llits extrallargs (> 2 metres) són només algunes de les comoditats a la vostra disposició. L'hotel ofereix instal.lacions fantàstiques, incloses bany, centre esportiu, sauna, camp de golf (a 3 km), spa, per ajudar-vos a relaxar després d'un carregat dia a la ciutat. Hotel Scheidberg és un lloc ideal d'estada pels viatgers que busquin encant, comfort i facilitat a Wallerfangen.\nAllotjaments a Wallerfangen


Ràdio Falset - 107.6 FM - Els alumnes de l'Institut Priorat commemoren el Dia internacional per a l’eliminació de la violència envers les dones\nAlumnes del Grau Superior d’Integració Social i 4t d’ESO de l’INS Priorat van commemorar ahir dimecres, 25 de novembre, el Dia internacional per a l’eliminació de la violència envers les dones. L’acte va ser organitzat pel Servei d’Informació i Atenció a les Dones i l’Oficina Jove, tots dos dependents del Consell Comarcal del Priorat.\nEn el manifest d’enguany se subratlla que “cal enfortir l’estratègia i el compromís comú per erradicar totes les formes de violència masclista. Les que es produeixen en l’àmbit de la parella i exparella o en l’àmbit familiar, i que durant molts anys s’han considerat un problema privat, però també aquelles que es produeixen en l’àmbit laboral o social i comunitari, i que han estat tradicionalment menys visibilitzades, com ara l’assetjament sexual o per raó de sexe, els matrimonis forçats o el tràfic de nenes i dones amb finalitat d’explotació sexual o altres”.\nD’altra banda, i en el context marcat per la pandèmia mundial de la COVID-19, el manifest fa esment al fet que “molts cops tendim a pensar, equivocadament, que les víctimes són éssers passius i resignats en la seva situació i desconeixem que, constantment, estan elaborant i readaptant les maneres en les quals es mantenen en vida. La pandèmia ens ha canviat la vida i, durant un temps, també ens ha tret la vida pública i moltes d’aquelles coses que ens mantenien a les persones felices i segures. Hem comprovat que, per a moltes, ser a casa no és sinònim de pau sinó de por i violència”.\nEl manifest també es dirigeix “a totes aquelles dones que han resistit a la violència i han buscat el moment idoni per a explicar-ho a terceres persones; també a les que no podien i el seu veïnat ha alertat sobre la situació que patien, a les que han pogut escapar”. També, “als homes que esteu en contra d’aquestes violències i sabeu que un dels vostres amics, familiars, coneguts les exerceixen: és hora que us en feu responsables i hi intervingueu. Per últim: als agressors, un recordatori: no hi haurà espai per a la impunitat”.\nFinalment, el manifest conclou “les violències masclistes només es poden eliminar des de l’arrel”. En aquest sentit, fa una crida a tothom per “ser còmplice en la construcció d’aquest món millor”.\nAvui 319 - Ahir 2827 - Setmanals 3146 - Mensuals 42264 - Totals 417838


¡Ja n'hi ha prou!, per Carles Francino\nJo milito en la tribu de les ampolles mig plenes, però alguns polítics no estan a l'altura de la societat\nDiumenge, 25/11/2018 | Actualitzada 29/11/2018 - 22:53\nArribar a la Puerta de Alcalá i topar de cara amb la il·luminació de Nadal és una injecció d’alegria. Em va passar divendres a la tornada d’un programa de ràdio a Burgos, on vam debatre sobre la vida i el pas del temps; un psiquiatre veterà i brillant, Jesús de la Gándara, ens va recordar que la felicitat és com la gastronomia: si no disposes de bons ingredients, difícilment et sortirà un plató presentable. Jo afinaria encara més el símil gastronòmic: pots disposar d’un peix, una carn, unes verdures, uns bolets... de matrícula d’honor, però com es coli alguna cosa en mal estat a l’hora de cuinar l’acaba contaminant tot.\nCrec que una cosa semblant ens està passant amb la dirigència (no m’agrada parlar de classe) política d’aquests últims temps. Vivim en un país amb uns estàndards de benestar notables, més enllà de l’empobriment rampant que ens ha regalat la crisi. Formem part d’una societat on malgrat les dificultats no han arrelat ni el racisme ni la xenofòbia a nivells que puguin inquietar-nos en excés. Si la solidaritat es mesurés per la potència de les oenagés, el nombre de donants d’òrgans o l’èxit de campanyes benèfiques, ens trobem a prop de la matrícula d’honor. Marxen un munt de joves preparats com mai, és veritat, però molts altres que es queden o que triomfen a l’estranger ens proporcionen freqüents pujades d’autoestima.\nRufían, al Club de la Comèdia\nLa cultura arrossega un maltractament gairebé secular, però l’explosió creativa a tots els nivells (música, poesia, teatre, ficció...) resulta inabastable. Un altre tant podem dir de la ciència, de l’educació, de la sanitat... d’ajuts, pocs; talent i passió, a grapats. Jo milito en la tribu de les ampolles mig plenes. Però des de fa molts anys, massa, una peça del motor fa soroll de manera desesperant: la política, o alguns polítics per ser més exactes.\nL’episodi de l’escopinada fantasma al Congréso (¿per què no fitxen Rufián en el Club de la Comèdia i ens deixem de bajaneries?), o l’obsessió malaltissa de Rivera i Casado per ser capdavanters de l’Espanya eterna i flagell de presumptes colpistes (¿tant els acomplexa el discurs de Vox?) en són només alguns dels últims exemples, però el desastre és gairebé general; i ve de llarg. Té raó Pérez-Reverte quan clama: “Nosaltres els hem votat, ara toca disfrutar-los”, però crec que també tenim dret a preguntar-los si recorden quina és exactament la seva funció, perquè no ho sembla. Espanya –Catalunya inclosa– va sortir del franquisme sense tornar a les garrotades gràcies –entre altres coses– a una generació excel·lent de polítics. Però la d’ara ens està ficant en l’abocador. ¡Ja n’hi ha prou!\nTemes: Pablo Casado Josep Borrell Gabriel Rufián Albert Rivera


Diverses uralites del pàrquing de Mercadona al carrer Germanies s'han després i caigut sobre cotxes\nEl vent ha provocat innombrables problemes aquest dilluns a Burriana: caiguda de planxes de ferro, antenes i uralites despreses; palmeres i arbres caiguts que han tallat alguns carrers, rebles, cornises, cables despenjats i alguna barana a punt de caure, són alguns exemples dels problemes ocasionats pel vent en diferents punts del municipi.\nAquestes fortes ratxes de vent registrades han provocat una trentena d'incidències, obligant els serveis de la Policia Local a mantindre's actius des de les 7.30 hores a les 20.00 hores. A última hora, de fet, la policia es va veure obligada a avisar als amos dels cotxes aparcats en la Llar Fallera ja que es temia que el mur poguera caure perquè havien caigut molts rebles.\nDurant la jornada, diversos arbres no han suportat la virulència del vent, com ha sigut el cas dels dos que han caigut en el Camí d´Onda, davant de l'antiga paperera i que tallava un carril de circulació, i en el Camí Serratella amb Camí La Ratlla, o també les dues palmeres caigudes en el Camí la Ratllla d'Alqueries, just darrere de l'ecoparc i al carrer Ribesalbes que tallava el carrer.\nEn diverses zones del municipi el vent també ha causat deterioracions on s'han després rebles de cornises, com al carrer General Prim que la caiguda de rebles ha ocasionat danys a dos vehicles.\nEls contenidors de gran grandària, en diversos punts de la ciutat, han sigut bolcats o desplaçats a conseqüència de la força del vent, per la qual cosa la Policia Local ha donat part a l'empresa encarregada, Fobesa, perquè poguera actuar, i en la C/. Xilxes un contenidor de Fobesa fins i tot ha causat danys a un vehicle.\nUn altre estralls del vent han sigut causats al Carrer Germanies, on uralites del pàrquing de Mercadona s'han després i caigut sobre cotxes, i al carrer L'Illa de Ferro s'ha després del pal un cable d'Iberdrola que creuava la calçada. Fins a última hora de la jornada, la Policia Local encara estava revisant una tanca publicitària en la zona de Novenes.\nConforme ha anat avançant la vesprada el vent ha anat perdent intensitat encara que per a aquest dimarts l'avís per vent segueix actiu. No s'espera, afortunadament, que bufe amb tanta intensitat.


Quines despeses poden deduir els autònoms a efectes de Renda?\nAvet2019-09-30T13:18:53+02:0010 de setembre de 2019|\nPer a poder deduir una despesa s’ha de complir varis requisits: que la despesa estigui afecte a l’activitat i que es justifiqui mitjançant una factura (amb algunes excepcions). Caldrà demostrar documentalment la vinculació amb l’activitat.\nPer a determinar si una despesa és deduïble per un autònom, cal considerar que han de complir les tres condicions següents:\nLa despesa ha d’estar afecte a l’activitat, és a dir, ha de tenir una vinculació a l’activitat econòmica.\nSempre s’ha de justificar mitjançant una factura (en que s’identifiquin les nostres dades -NIF, nom, adreça, etc.-), amb les excepcions següents:\nQuotes d’autònom, salaris i assegurances socials.\nRebuts de lloguer.\nAlguns impostos com l’IBI o escombraries.\nHan d’estar correctament registrades en els llibres registre de despeses i de béns d’inversió, tot i que d’això se n’encarrega Gestingral.\nPer tant, tenint en compte que el segon requisit, el referent a la factura, és inamovible i s’ha de complir sempre, on es podria generar el dubte és precisament en la condició que indica que tota despesa deduïble ha de tenir vinculació amb l’activitat econòmica desenvolupada.\nEn aquest sentit, cal tenir en compte que moltes vegades no es tracta que realment estigui o no afecte a l’activitat, sinó que és un tema que es pugui provar documentalment davant d’Hisenda. També cal tenir en compte que es pot aplicar un criteri de deduir només un tant per cent de la despesa.\nSi faig un àpat en un restaurant i em donen un tiquet no la podríem deduir, ja que no es compleix el requisit de la factura.\nSi em compro un mòbil i tinc la factura, només la podria deduir si pogués demostrar amb documents que aquesta compra està relacionada amb l’activitat (o bé deduir una part si pogués demostrar que està parcialment vinculada amb l’activitat).